વિજાપુરના સરદારપુર ગામની બાવીસ વર્ષીય યુવતીના હિંમતનગર તાલુકાના રાયગઢના યુવાન સાથે ચારેક માસ અગાઉ લગ્ન થયા હતા, પરંતુ તેના પતિએ એક સપ્તાહ સુધી તેને સારી રીતે રાખ્યા બાદ તેના ઉપર વ્હેમ કરીને મહેણાં ટોણાં મારવાનું શરૂ કરી દીધું હતુ, જેમાં તેણીએ સાસુ, સસરા અને જેઠ પાસે મદદની ગુહાર લગાવી તો એ લોકોએ પુત્ર-પુત્રવધુ વચ્ચે સુલેહ થાય તેવા પ્રયત્નો કરવાના બદલે વ્હેમની આગમાં ઘી હોમવાનું કામ કર્યુ અને છેવટે રવિવારે સાંજે પતિ સહિત ઉપરોક્ત સાસરીયાઓએ પરિણીતાને કેરોસીન છાંટીને જીવતી સળગાવી દીધી હોવાની પોલીસ ફરીયાદ ગાંભોઈ પોલીસ મથકે નોંધાઈ છે.